CELEX: 32014R0766
Language: et
Date: 2014-07-11 00:00:00
Title: Komisjoni rakendusmäärus (EL) nr 766/2014, 11. juuli 2014, teatavate kaupade klassifitseerimise kohta kombineeritud nomenklatuuris

16.7.2014   
            
            
               ET
            
            
               Euroopa Liidu Teataja
            
            
               L 209/9
            
         KOMISJONI RAKENDUSMÄÄRUS (EL) nr 766/2014,
   11. juuli 2014,
   teatavate kaupade klassifitseerimise kohta kombineeritud nomenklatuuris
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:
   
               (1)
            
            
               Määrusele (EMÜ) nr 2658/87 lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
            
         
               (2)
            
            
               Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.
            
         
               (3)
            
            
               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.
            
         
               (4)
            
            
               On asjakohane sätestada, et siduvale tariifiinformatsioonile, mis on antud käesolevas määruses käsitletavate kaupade kohta, kuid mis ei ole kooskõlas käesoleva määrusega, võib nõukogu määruse (EMÜ) nr 2913/92 (2) artikli 12 lõike 6 kohaselt tugineda veel teatava perioodi vältel. Kõnealuseks ajavahemikuks tuleks kehtestada kolm kuud.
            
         
               (5)
            
            
               Käesoleva määrusega ette nähtud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
   Artikkel 2
   Siduvale tariifiinformatsioonile, mis ei ole kooskõlas käesoleva määrusega, võib määruse (EMÜ) nr 2913/92 artikli 12 lõike 6 kohaselt tugineda veel kolme kuu vältel pärast käesoleva määruse jõustumist.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 11. juuli 2014
      
         
            Komisjoni nimel
         
         
            presidendi eest
         
         
            komisjoni liige
         
         Algirdas ŠEMETA
      
   
   
      (1)  EÜT L 256, 7.9.1987, lk 1.
   
      (2)  Nõukogu määrus (EMÜ) nr 2913/92, 12. oktoober 1992, millega kehtestatakse ühenduse tolliseadustik (EÜT L 302, 19.10.1992, lk 1).
   
      Lisa
      
                  Kauba kirjeldus
               
               
                  Klassifikatsioon
                  (CN-kood)
               
               
                  Põhjendus
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Tollile vedelal kujul esitatud ja jaemüügiks ettenähtud toode 200 ml, 500 ml või 1 000 ml pudelites.
                              Toode sisaldab:
                              
                                          —
                                       
                                       
                                          naatriumkloriidi (0,9 %),
                                       
                                    
                                          —
                                       
                                       
                                          steriilset vett.
                                       
                                    Iga pudel on varustatud ergonoomilise silmavanni ja kaitsekorgiga ning on ette nähtud ühekordseks kasutamiseks.
                              Etiketi kohaselt kasutatakse toodet silmade loputamiseks hädaolukorras, et eemaldada võõrkehad ja kemikaalid.
                           
                        
               
                  3307 90 00
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6, VI jaotise märkusega 2, grupi 33 märkusega 3 ning CN-koodide 3307 ja 3307 90 00 sõnastusega.
                  Kuna toode esitatakse jaemüügipakendis ning sobib kasutamiseks kosmeetika- või hügieenivahendina, loetakse see kosmeetika- või hügieenivahendiks. Seega ei või toodet klassifitseerida gruppi 25 või gruppi 30 (vt grupp 25, märkuse 2 punkt d ja grupp 30, märkuse 1 punkt e).
                  Seetõttu tuleb toode klassifitseerida rubriiki 3307 kui mujal nimetamata kosmeetika- ja hügieenivahendid.
               
            
                  
                              2.
                           
                           
                              Tollile vedelal kujul esitatud ja jaemüügiks ettenähtud toode 200 ml või 1 000 ml pudelites.
                              Toode sisaldab:
                              
                                          —
                                       
                                       
                                          dinaatriumfosfaati (1–5 %),
                                       
                                    
                                          —
                                       
                                       
                                          kaaliumfosfaati (1 %),
                                       
                                    
                                          —
                                       
                                       
                                          steriilset vett.
                                       
                                    Iga pudel on varustatud ergonoomilise silmavanni ja kaitsekorgiga ning on ette nähtud ühekordseks kasutamiseks.
                              Etiketi kohaselt kasutatakse toodet silmade loputamiseks hädaolukorras, et neutraliseerida silmasattunud happeid ja leeliseid.
                           
                        
               
                  3307 90 00
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6, VI jaotise märkusega 2, grupi 33 märkusega 3 ning CN-koodide 3307 ja 3307 90 00 sõnastusega.
                  Kuna toode ei ole eraldi kindla keemilise koostisega ühend, ei või seda klassifitseerida rubriiki 2835 kui fosfaati (vt grupp 28, märkus 1).
                  Kuna toode esitatakse jaemüügipakendis ning see sobib kasutamiseks kosmeetika- või hügieenivahendina, loetakse see kosmeetika- või hügieenivahendiks. Seega ei või toodet klassifitseerida gruppi 30 (vt grupp 30, märkuse 1 punkt e).
                  Seetõttu tuleb toode klassifitseerida rubriiki 3307 kui mujal nimetamata kosmeetika- ja hügieenivahendid.